Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli julgeolekuaparaat tegi laialdast terroritõrjet
Judea, Samaaria ja Jordani oru aladel.
Jeruusalemm nõustub Washington’i palvega lükata edasi
rahvusvaheline hukkamõist Palestiina Omavalitsusele
juutide ja iisraellaste vastase terrori rahastamise eest.
Iraan ja Venemaa taunivad Iisraeli korduvate löökide eest
Iraani terroritaristu pihta Süürias.
Iisraeli Kaitseväe, Julgeolekuameti ja piiripolitsei eriüksused
tegid öösel laialdast terroritõrjet
Läänekaldal Judea, Samaaria ja Jordani oru aladel,
mille käigus õnnestus vahistada kuusteist terrorismis kahtlustatavat.
Reidi käigus Azun’i külas loopisid kohalikud noored lõhkekehi
Iisraeli sõdurite pihta, kes vastasid mässuohjevahenditega.
Aqbat Jaber’i külas olla kohalikud võitlejad
loopinud lõhkekehi ja avanud tule Iisraeli sõdurite pihta,
kes tulistasid vastu.
Ja kui Iisraeli Kaitseväe eriüksused olid lahkumas Shuqba külast,
pilluti Molotovi kokteile soomukite suunas.
Õnneks ei saanud Iisraeli sõdurid teadaolevalt viga
üheski mainitud vahejuhtumis.
Muid seotud uudiseid:
Iisrael on kuuldavasti nõustunud USA palvega
lükata edasi rahvusvaheline avaldus,
taunimaks Palestiina Omavalitsuse poliitikat maksta terroristidele
ja nende peredele raha Iisraeli juutide tapmise eest.
Tuleb selgitada, et nende ’terroristide stipendiumide’,
mida iga kuu maksab Lääne- rahastatud Palestiina Omavalitsus,
suurus sõltub terroristi rünnaku ohvrite arvust.
Teisisõnu, mida rohkem juute terrorist tapab,
seda suuremat palka makstakse temale endale
või ta perele, kui ta peaks terrorirünnakut sooritades hukkuma.
USA sõjaväelase Taylor Force’i auks, kes hukkus Tel Aviv’i terrorirünnakus
aastal 2016, võttis USA Kongress parteideüleselt vastu
Taylor Force’i seaduse, mille kohaselt USA ei toeta Palestiina Omavalitsust,
kuniks too jätkab nn. terroristide stipendiumide maksmist.
Seaduse võttis vastu 23. märtsil 2018 toonane president Donal Trump.
ja see lõikas toona ära umbes kolmandiku USA rahastusest POle.
Taylor Force’i seadusest lähtudes koostas Iisraeli välisminister
Eli Cohen rahvusvahelise ’terroristide stipendiumide’ taunimise avalduse,
mis pidi avaldatama sel nädalal.
Hukkamõistmisavalduses kinnitatakse, et Palestiina Omavalitsus
on ainus paik ilmas, kus õhutatakse juute tapma,
ja nimetatakse seda poliitikat vastuvõetamatuks ja kuritegelikuks,
märkides, et sel pole vastet kogu maailmas.
Ehkki see väide ei pruugi olla õige, kuna kuririike on mitmeid,
sh eriti Iraani Islamivabariik ja Jeemen,
mis mõlemad kutsuvad avalikult tapma, ja püüavadki tappa,
nii juute kui iisraellasi, on põhierinevus selles,
et PO põhirahastus tuleb nii Euroopa Liidust kui USAst.
Iisraeli välisministeerium oli küll valmis avaldust avaldama,
ent Biden’i valitsus saatis Jeruusalemmale sõnumi, kinnitades,
et võtab meetmeid, lõpetamaks PO poliitika maksta terroristidele palka.
Vastuseks otsustas välisminister Eli Cohen
lükata avalduse avaldamise edasi teadmata ajaks.
Siiski märkisid mõlemad, et kui USA valitsuse pingutused ei kanna vilja,
läheb Iisrael oma algatusega edasi.
Muid uudiseid:
Jeruusalemm pidas oma esimese
Tsiviilsektori Hädaolukordadeks Valmiduse Ministrite Komitee istungi,
millel arutati peamiselt maavärinaid.
Pidasime esimese istungi
Tsiviilsektori Hädaolukordadeks Valmiduse Ministrite Komitees.
Meie pearõhk oli maavärinail.
Iisraeli riik asub Süüria-Aafrika murrangus.
Meil on ohupaiku.
Nüüd räägime kahest peaasjast:
Esiteks, anda rahvale hoiatusi ja juhiseid, mida teha maavärina korral.
Novembris korraldame suure õppuse.
Teiseks, võtta ennetusmeetmeid,
tugevdades tarindeid ohtlikemais kohtades.
Lõime selleks peadirektorite komitee;
komitee tegevust juhivad ka kaitseministrid ja osalevad ministrid.
Ka mina isiklikult olen tegev.
Tuleb valmistada Iisraeli riiki ette maavärinaiks ja muudeks õnnetusteks.
Usume, et õige ettevalmistuse korral
vähendame tunduvalt kahju ja hinda, mida maksame.
Me teeme seda, ja edukalt.
Jeruusalemma tippkaitseametnik rõhutas omakorda rasket olukorda,
kuna kümned tuhanded eluhooned pole ehitatud maavärinakindlaks.
Meil on kümneid tuhandeid tarindeid, millega peame tegelema,
et häda korral ei jääks inimesed neisse lõksu - taevas hoidku -,
olgu päeval või öösel.
Kaitseministeerium koos muude asutustega
teab, kuidas seda teha, ja me teeme, mida vaja.
Loodan, et liigume edasi.
See on hea uudis Iisraeli kodanikele pärast paljusid aastaid,
mil selle küsimusega ei tegeldud.
Tuleb toonitada, et Iisraeli geoloogid on viimasil aastail
korduvalt hoiatanud võime Jeruusalemmas,
et suur ja katastroofiline maavärin Iisraelis ’on ainult aja küsimus’.
Nüüd ÜRO peakorterisse New York’is,
kus ÜRO Julgeolekunõukogu
pidas istungi Lähis-Ida olukorrast, eriti võõrvägede kohalolust Süürias.
Istungi käigus kutsus Vene saadik maailmakogus üles
kõikide võõrvägede väljatõmbamisele Süüriast.
Moskva esindaja
tõi eraldi välja ka Iisraeli korduvate löökide pärast Süürias,
väites, et Iisraeli rünnakute kohene peatamine on vajalik
konflikti lõpetamiseks.
Ses suhtes oleme solidaarsed Süüria võimude õigustatud nõudmistega,
et viidaks välja kõik sõjaväeüksused,
mis asuvad õigusvastaselt riigi territooriumil.
Lähtume sellest, et kestliku stabiilsuse saavutamine
Süüria Araabia Vabariigis on võimalik vaid siis,
kui lõpeb võõrvägede kohalolu
ja Süüria Araabia Vabariigi territooriumi terviklikkuse rikkumine,
aga tingimusteta ka Iisraeli õhujõudude pidevad õhulöögid,
millest viimane tabas Damaskuse äärelinnu tänase kohtumise eelõhtul.
See oli tänavu juba 22. rünnak.
Taolised Süüria ja araabia naaber- riikide suveräänsuse rikkumised,
aga ka kohase vastuse puudumine ÜRO juhtkonnalt,
tekitavad meis sügavat muret ja hukkamõistu.
Vene saadik jättis nimetamata, et Iisraeli tegevus Süürias
on peamiselt suunatud Iraani püüete vastu
kinnitada sõjaliselt kanda piki Iisraeli põhjapiiri
selge sihiga valmistuda täiemahuliseks konfliktiks juudiriigiga.
Ka Iraani saadik ÜROs käsitles Iisraeli lööke
tema riigi sõjalise taristu vastu Süürias, väites kummatigi,
et Islamirevolutsiooni Kaardiväe ja tema käsilaste pihtasaanud relvalaod
olid kõigest süütu tsiviiltaristu.
Proua president, taunime karmilt
Süüria suveräänsuse ja territoriaalse terviklikkuse korduvat ründamist
ja rikkumist Iisraeli režiimi poolt.
Need häbiväärsed rünnakud, nagu äsjased terrorirünnakud Damaskusele
ja lähialadele 21. augustil, kus teadlikult rünnati tsiviiltaristut,
on rahvusvahelise humanitaarõiguse ja ÜRO harta räige rikkumine.
Need on ka tõsiseks ohuks rahule ja stabiilsusele regioonis.
Rahvusvahelise avalikkuse suutmatus nende pidevate rikkumistega tegelda
on tõsiselt häiriv.
USA saadik ÜROs Linda Thomas-Greenfield,
kes istungit juhatas, süüdistas Venemaad
edasimineku takistamises Süüria konflikti lahendamise poole.
Ka rõhutas saadik Thomas-Greenfield,
et tingimused Süüria põgenike naasmiseks kodudesse pole küpsed,
ja ehkki Assad’i režiim palub jätkuvalt sanktsioonide leevendamist,
tahab Washington võtta Damaskuse vastutusele tema veriste tegude eest,
kuni tõeline poliitiline protsess kannab vilja.
Peamine on see:
kuni tingimused ei parane,
pole pagulaste turvaline ja väärikas naasmine võimalik.
Süürlased ei tule tagasi,
kuni püsib oht saada värvatud Süüria sõjaväkke, ebaõiglaselt vahistatud,
piinatud ja salaja ära viidud.
Kolleegid, nägime 15. augusti avaldust
araabia ministrite sidekomiteelt Süüria kohta, milles väljendati soovi
taaskäivitada põhiseaduskomitee Amman’is aasta lõpuks.
Põhiseaduskomitee pole kokku tulnud juba terve aasta,
ja me kõik teame, kes takistab edasiliikumist - Venemaa.
USA soovib jätkuvalt režiimi vastutuselevõtmist kuritööde eest,
sh kehtestades ja jõustades sanktsioone neile, kes seda väärivad.
USA sanktsioonid jäävad paika
vähemalt kuni konkreetse, mõõdetava eduni poliitilise lahenduse suunas.
Tänan vaatamast TV7 Iisraeli Uudiseid!
Homme samal ajal on TV7s saade (Suur)jõud mängus (Powers in Play).
TV7 Iisraeli Uudised on tagasi esmaspäeval.
Seniks palvetage rahu Jeruusalemmale ja päästet Iisraelile!
Olen Jonathan Hessen. Soovin õnnistud puhkepäevi!
Tõlge: Sulev Kivastik